अब बंदी की सांठगांठ से अपराध कर बचना होगा मुश्किल
ग्वालियर|अब जेल में बंद बदमाशों से सांठगांठ कर शहर में अपराध करने वालों पर जेल प्रबंधन ने शिकंजा कसने की तैयारी कर ली है। नए साल से जेल प्रबंधन बंदियों से मुलाकात का फोटो सहित पूरा रिकॉर्ड रखा जाएगा। इस रिकाॅर्ड को बाद में ऑनलाइन कर पुलिस से भी शेयर किया जाएगा।
जेल में मुलाकात करने वालों का रिकॉर्ड अपडेट रखने के लिए केंद्रीय जेल में जल्द ही वेब कैमरों से फोटो लिए जाएंगे। इससे मुलाकात करने वालों के फोटो के साथ पूरा रिकाॅर्ड जेल प्रबंधन के पास रहेगा। यदि जेल में बंद बदमाश के साथी व परिजन षडयंत्र रचकर वारदात करते हैं तो आरोपी काे जेल रिकॉर्ड से मिलान कर पकड़ा जा सकेगा।
अब इस तरह होगी मुलाकात: आईडी प्रूफ लेने के बाद मुलाकात करने वाले का वेब कैमरे से फोटो लिया जाएगा। साथ ही आपकी पूरी जानकारी कम्प्यूटर में दर्ज की जाएगी। वह जिस बंदी से मुलाकात करने जा रहे है, उसकी भी जानकारी दर्ज की जाएगी।
पुलिस से भी साझा करेंगे रिकॉर्ड: ऑनलाइन रिकार्ड पुलिस से भी साझा किया जाएगा। जिससे वारदात होने के बाद पुलिस पता लगा सके कि कही जेल में बंद बदमाशों ने तो वारदात का ताना बाना नहीं बुना है।
hin_Deva hin_Deva hin_Deva hin_Deva hin_Deva